Diari Oficial de la Generalitat Valenciana


Sumari del DOGV 3051, del 06-08-1997 (1997/9287)

RESOLUCIÓ de 10 de juny de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación San Juan y San Pablo.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3051

Data del DOGV
:   06-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9287


Data del document
:   10-06-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 10 de juny de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación San Juan y San Pablo.  
Vist l'expedient per qual se sol·licita inscriure en el Registre de Fundacions de la Comunitat Valenciana la denominada Fundación San Juan y San Pablo, incoat en data 19 de maig de 1997, amb número de registre 31.369, per la Rvda. Mare María Luz Mora Díez, en representació de la Fundació, en base als següents  
Fets  
Primer  
Que en data 26 de març de 1997, la Rvda. Mare Luz Mora Díez, en el seu propi nom i dret i en la seua qualitat de superiora provincial, i en representació de la Congregació de Germanes Franciscanes de la Immaculada, i el Sr. Rafael Climent Bernabeu, en el seu propi nom i dret i en la seua qualitat de president i en nom i representació de l'Asociación de Padres de alumnos del Colegio de San Juan y Sant Pablo, van comparéixer davant el Sr. José-María Goerlich Palau, notari de l'Il·lustre Col·legi de València i van manifestar en aquest acte la voluntat de constituir la denominada Fundación San Juan y San Pablo, constitució que es va dur a terme mitjançant escriptura de la mateixa data i amb el número de protocol 969, atorgada pel citat notari.   
Així mateix, el Sr. Fernando Sanchis Ferrándiz i sor Monserrat Pineda Manrique, els dos en el seu propi nom i dret, van comparéixer a l'acte de constitució als efectes de l'acceptació del seu nomenament com a patrons de la citada Fundació.  
Segon  
Segons l'article 6 dels estatuts, la Fundació té per objecte la formació i promoció cultural i educativa de xiquets i joves dels dos sexes, finalitat aquesta adreçada genèricament a la satisfacció d'interessos generals, enquadrats en l'àmbit de l'assistència social.  
Correspon al Patronat de la Fundació determinar la manera en què s'hauran de complir les finalitats enumerats en aquest article. Les prestacions de la Fundació s'atorgaran de forma no lucrativa.  
A tenor de l'article 7 estatutari, seran potencials beneficiaris de la Fundación San Juan y San Pablo tots els xiquets i joves d'ambdós sexes, residents a la població d'Ibi, província d'Alacant, amb escassos recursos econòmics.  
Tercer  
La dotació inicial de la Fundació és de catorze milions nou-centes setanta-una mil cinc-centes quaranta-cinc pessetes (99.219.083 PTA), aportada pels fundadors de la següent manera:  
- La congregació religiosa Germanes Franciscanes de la Immaculada província la nostra Senyora dels Desemparats, aporta la titularitat de l'entitat Colegio San Juan y Sant Pablo, amb lliurament de l'actiu i passiu el valor net comptable de la qual és de set-centes seixanta-vuit mil nou-centes quaranta-cinc pessetes (768.945 PTA) segons el balanç de situació al 31 d'octubre de 1996, que s'incorpora a l'expedient.  
Així mateix, lliura el dret sobre els ingressos per subvencions derivades de la concertació de determinades unitats didàctiques amb la Conselleria d'Educació i Ciència.  
- L'entitat denominada Asociación de Padres de Alumnes del Colegio San Juan y San Pablo, aporta el valor dels mobles i efectes que li són propis, l'inventari del qual s'incorpora a l'expedient, i que a data 31 de març de 1997, estan afectats als fins educatius, que desenvolupa actualment el centre d'educació Colegio San Juan y San Pablo. Dit valor ascendeix a la quantitat de catorze milions dues-centes dues mil sis-centes pessetes (24.871.100 PTA).  
També se cedeixen els drets de la totalitat de les aportacions dels pares d'alumnes, que anualment es recapten a través de la seua Associació. Aquestes aportacions seran proporcionals al nombre d'alumnes, i seran variables en funció del nivell d'ensenyament que curse l'alumne.  
Quart  
D'acord amb allò previst en l'atorgament tercer de l'acta fundacional i el títol III dels estatuts, el Patronat és l'òrgan de govern, representació i administració de la Fundació. Es trobarà format per vuit membres, dels quals dos seran designats per l'Excm. Ajuntament d'Ibi, dos per la Congregació Religiosa de les Germanes Franciscanes de la Immaculada-Província Nostra Senyora dels Desemparats, uns altres dos per l'Associació de pares d'alumnes i els dos últims nomenats pel Patronat, d'entre les persones residents a la població i de reconegut prestigi i solvència moral. Els patrons exerciran el seu mandat pel temps de quatre anys, podent ser reelegits per iguals períodes, sense limitació en el temps.  
El Patronat inicial queda compost per les següents persones, que van acceptar els seus respectius nomenaments:  
- Dues nomenades per la Congregació Religiosa: la Rvda. Mare María Luz Mora Díez i sor Petra Monserrat Pineda Manrique.  
- Dos nomenats per l'Associació de pares d'alumnes: el Sr. Rafael Climent Bernabeu i el Sr. Fernando Sanchis Ferrándiz.  
Els quatre patrons restants acceptaran els seus respectius càrrecs en el moment del seu nomenament.  
Cinquè  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora la seua patrimoni a la realització de finalitats d'interès general, circumstàncies que concorren en aquest cas.  
Tercer  
Examinades les finalitats de la Fundació, la dotació, com també les aportacions efectivament realitzades, les finalitats es consideren d'interès general, i les aportacions inicialment suficients per a la inscripció, de conformitat amb allò que s'ha establert en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 26 de març de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual la Fundació pot ser reconeguda, tenint en compte la finalitat que persegueix, segons l'article 6 dels seus estatuts.  
Cinquè  
L'expedient ha sigut tramitat per la Direcció General d'Interior, de la Conselleria de Presidència, a través del Servei d'Entitats Jurídiques, en virtut de les atribucions que té conferides pels Decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò referent a l'estructura administrativa a nivell de servei.  
Vists, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, L'ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa d'aplicació pertinent, resolc:  
Primer  
Inscriure com a Fundació la denominada Fundación San Juan y San Pablo en el Registre de Fundacions de la Comunitat Valenciana, amb el número 97(A) i classificar-la com a docent. El seu domicili radicarà a Ibi (Alacant) carrer Amado Brotons, 9.  
Segon  
Aprovar els Estatuts amb què ha de regir-se la Fundació, elevats a escriptura pública davant el notari de València, el Sr. José María Goerlich Palau, en data 26 de març de 1997 i número 969 de protocol.  
Tercer  
Aprovar el nomenament del primer Patronat, segons figura en l'antecedent quart d'aquesta resolució.  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o davant l'Hble. Sr. conseller de Presidència en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de juny de 1997.- El director general d'Interior: José López Garrido